《暑中宴张穆父第》
宋代·董嗣杲

席地莫禁流汗体，阴阴竹树埋虚堂。
夜分几传逡巡酒，暑甚一沃沆瀣浆。
不听哀弦知兴逸，才舒清簟觉心凉。
青瓜碧李凝冰齿，万萼南花吹湿香。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。